ສປຊ ຈະພິຈາລະນາ ຍັດຕິໃຫ້ເນໂຕ້ ຢຸດເຊົາ ການປະຕິບັດງານ ຢູ່ລີເບຍ
ສະພາຄວາມໝັ້ນຄົງ ສປຊ ຈະພິຈາລະນາ ຮ່າງຍັດຕິ ທີ່ຈະຢຸດເຊົາການປະຕິບັດງານ ຂອງເນໂຕ້ ຢູ່ລີເບຍ.
ເປັນທີ່ຄາດກັນວ່າ ສະພາຄວາມໝັ້ນຄົງຂອງອົງການສະຫະປະຊາຊາດຈະພິຈາລະນາຮ່າງ ຍັດຕິສະບັບນຶ່ງທີ່ຈະຍັງຜົນໃຫ້ການອະນຸມັດກ່ຽວກັບການປະຕິບັດງານຂອງອົງການເນໂຕ້ ຢູ່ໃນລີເບຍສິ້ນສຸດລົງທັງໆທີ່ໄດ້ມີການຮຽກຮ້ອງຈາກພວກເຈົ້າໜ້າທີ່ລີເບຍໃຫ້ຕໍ່ການປະຕິ ບັດງານດັ່ງກ່າວອອກໄປຕື່ມອີກ ພວກນັກການທູດເວົ້າວ່າ ສະພາຄວາມໝັ້ນຄົງ ອາດຈະພິຈາລະນາຮ່າງຍັດຕິດັ່ງກ່າວໃນ ວັນພະຫັດມື້ນີ້ ໃນສັບປະດາແລ້ວ ອົງການເນໂຕ້ໄດ້ປະກາດກ່ຽວກັບແຜນການໃນຂັ້ນຕົ້ນທີ່ຈະຍຸຕິການປະ ຕິບັດງານໂຈມຕີທາງອາກາດ ທີ່ໄດ້ດຳເນີນມາເປັນເວລາ 6 ເດືອນໃນວັນທີ 31 ຕຸລານີ້ ແຕ່ການປະຊຸມຂອງລັດຖະມົນຕີເນໂຕ້ທີ່ນະຄອນ Brussels ໃນມື້ວານນີ້ ໄດ້ຕັດສິນໃຈທີ່ ຈະເລື່ອນລົງຄວາມເຫັນຂອງຕົນອອກໄປໃສ່ວັນສຸກມື້ອື່ນ ຂະນະດຽວກັນ ພວກຜູ້ນຳຊົ່ວຄາວຂອງລີເບຍໄດ້ຮຽກຮ້ອງໃຫ້ອົງການເນໂຕ້ສືບຕໍ່ການປະຕິ ບັດງານໄປຈົນເຖິງຢ່າງນ້ອຍທ້າຍປີນີ້ ຜູ້ນຳສະພາປົກຄອງໄລຍະຂ້າມຜ່ານແຫ່ງຊາດລີເບຍ ທ່ານ Mustafa Abdel Jalil ກ່າວວ່າການເຄື່ອນໄຫວທີ່ວ່ານີ້ຈະຊ່ອຍປ້ອງກັນບໍ່ໃຫ້ພວກ ນັກລົບ ທີ່ຈົງຮັກພັກດີຕໍ່ມື້ລາງຜູ້ນຳລີເບຍມວມມາກາດດາຟີ ເຕົ້າໂຮມກັນຄືນອີກແລະຂົ່ມຂູ່ ຕໍ່ຄວາມໝັ້ນຄົງຂອງລີເບຍ ຄວາມເປັນໄປໄດ້ກ່ຽວກັບການຕັດສິນໃຈທີ່ຈະຍຸຕິການປະຕິບັດງານມີຂຶ້ນລຸນຫຼັງການເສຍຊີ ວິດຂອງກາດດາຟີໃນສັບປະດາແລ້ວ ຜູ້ກ່ຽວໄດ້ຮັບບາດເຈັບສາຫັດ ຂະນະທີ່ກຳລັງຂອງ ລັດຖະບານຊົ່ວຄາວບຸກເຂົ້າໄປໃນເມືອງ Sirte ບ້ານເກີດຂອງຜູ້ກ່ຽວ ການປະຕິບັດງານຂອງອົງການເນໂຕ້ຢູ່ໃນລີເບຍໄດ້ເລີ່ມຂຶ້ນພາຍໃຕ້ມະຕິຂອງສະພາຄວາມ ໝັ້ນຄົງອົງການສະຫະປະຊາຊາດ ເພື່ອປົກປ້ອງຄຸ້ມຄອງພົນລະເຮືອນຈາກການໂຈມຕີຂອງ ກຳລັງທະຫານກາດດາຟີໃນລະຫວ່າງທີ່ເກີດບັນຫາຂັດແຍ້ງ